Nalika tanggal 22 Mèi 1958 panitia mirunggan ngawontenaken rapat ing gedung Japendi (Jawatan Penerangan). Rapat ngrembag prakawis-prakawis ingkang gegayutan kaliyan kepanitiaan, makna wigatining monumén, papan dunungipun monumén, wujud monumén, sumber dana, saha rencana makarya. Nalika tanggal 7 Juli 1958, wonten rapat pleno ingkang dipunpimpin déning Sri Sultan Hamengkubuwono IX panitia monumén setengah abad kebangkitan nasional sarujuk kaliyan punapa ingkang dipunrencanakaken saha dipunlaksanakaken déning panitia mirunggan. Kanggé gegayutan kaliyan punika, saéngga wonten ing rapat mau dumadi kalih panitia alit.